Centurion-lisensiekantoor gesluit ná voorval | Maroela Media
Die lisensiekantore in Centurion is Woensdag gesluit ná ŉ rooftog Dinsdagaand.
Daar is verskeie rekenaars en kameras tydens die aanval gebuit.
Die Tshwane-metropolisie het in ŉ verklaring gesê die kantore is gesluit om die SAPD toe te laat om hul ondersoek ongehinderd uit te voer.
Volgens die metropolisie en die munisipaliteit sal die kantore Donderdag weer oop wees, maar sal daar slegs beperkte dienste aangebied word.
’n Voorlopige ondersoek dui daarop dat rekenaars, eNaTIS-skerms en ander rekenaartoerusting gesteel is.
Sr.supt. Isaac Mahamba, woordvoerder van die Tshwane-metropolisie, het gesê die dienste wat Donderdag beskikbaar sal wees, sluit leerlinglisensies, praktiese toeste vir bestuurslisensies en die afhaal van nuwe lisensiekaarte in.
“Daar sal tot verdere kennisgewing geen lisensiehernuwingsversoeke verwerk word nie. Mense kan in die tussentyd Akasia en Bronkhorstspruit se lisensiekantore besoek vir dié diens,” het Mahamba gesê.
Nie asof hulle minder kan werk nie… our system is offline – it’s teatime – systém is offline – it’s lunchtime – systém is offline – teatime – closing time –
Daardie kantore is waaragtig nutteloos in elk geval. Diens is stadig, personeel wil ek nie eens van praat nie, korrup (en ek weet want ek is korrupte dienste aangebied, en dit geweier. Ons is oorgelaat aan onbevoegte stelsels en regering.
Nou toe-nou. So vrot alles geleidelik uitmekaar.
Ai hoe interessant. Berig in vandag se Rustenburg Herhald vra dat mense asb die lisensie kantore van Koster, Swartruggens of Mogwase moet gebruik na die Rustenburg kantoor gesluit is as gevolg van inbraak op 9 JUNIE 2017 (LET WEL).. jy sien hierdie is aspris want nou sit almal by hul huise met vol salaris (en tien teen een hulself wat die inbraak orkesteer het.. ek laat my nie vertel hulle help by die ander kantore nie.. Selfde met die brande op een dag by twee premiers se kantore en wie is die “fools” … Jammer om te sê maar ons… Lees meer »
Om te roof moes daar iemand wees . Glo nie hulle werk in die aand nie…